cyanic-selkie/wikianc huggingface dataset:
Դիկտիոկաուլոզներ
Դիկտիոկաուլոզներ, խոտակեր կենդանիների ինվազիոն հիվանդություններ։ Հարուցիչները Dictyocaulidae ընտանիքի կլոր որդերն են։ Տարածված են ամենուր և մեծ վնաս են հասցնում անասնապահությանը։ Կենդանիները վարակվում են արոտավայրերում՝ կերի ու ջրի հետ կլանելով ինվազիոն թրթուրներ։ Թրթուրներն աղիքներով թափանցում են միջընդերային ավշային հանգույցները, մաշկափոխվում են և արյան հոսքով հասնում ալվեոլները ու բրոնխները՝ առաջացնելով բորբոքումներ։ Վարակի առաջին օրերին ևկատվում է ախորժակի անկում, լույծ, իսկ երկու շաբաթ հետո սկսվում է հազ, քթահոսություն, վերջավորությունների, միջծնոտային ու ենթակրծքային հատվածների այտուց։ Դանդաղում է մատղաշների աճը, նրանք հյուծվում են, ջերմությունը բարձրանում է մինչև 40°, բարդությունների դեպքում՝ անկում (մինչև 40%)։ Բուժումը, դիտրազին, լոքսուրան, ցիազիդ (ենթամաշկային ներարկում), յոդի ջրային լուծույթ (ներշնչափողային ներարկում), ալյումինի յոդիտ (աերոզոլային ևղանակ)։ Կանխարգելումը, արոտավայրերի հերթափոխում, անապահով հոտի կամ նախիրի ճիճվաթափում։
Կատեգորիա:Անսանաբուժություն
(7210) Դարիուս
(7210) Դարիուս (Darius), աստերոիդ աստերոիդների հիմնական գոտում։ Հայտնաբերվել է 1960 թվականի սեպտեմբերի 24-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում ։
Խազագրություն
Խազագրություն, հայ միջնադարյան երաժշտական գրության արվեստն է։ Ձևավորվել է VIII դարից։ Գաղափարի ծագումն ու սկզբնական իրականացումը կապված են Ստեփանոս Սյունեցու անվան հետ։ Խազագրության հետագա մշակմանն ու զարգացմանը մասնակցել են Գրիքոր Գռզիկը (Այրիվանեցի), Անանիա Նարեկացին, Խաչատուր Տարոնացին, Ներսես Շնորհալին, Գրիգոր Խալը, Գևորգ Սկևռացին, Թովմա Մեծոփեցին, Գրիգոր Խլաթեցին և ուրիշներ։
(7210) Դարիուս
Միջին հեռավորությունը Արեգակից կազմում է 2,834087 ա. մ., առավելագույնը մոտենում է 2,8134 ա. մ. հեռավորության վրա և հեռանում 2,8548 ա. մ. ։ Արեգակի շուրջ մեկ ամբողջական պտույտ է կատարում 1742,68 երկրային օրվա ընթացքում, իր ուղեծրով շարժվելով միջինում 0,206578 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,01° անկյուն։
Արտաքին հղումներ
Կատեգորիա:1960 թվականին հայտնաբերված աստղագիտական մարմիններ Կատեգորիա:Կոռնելիս վան Հաուտենի կողմից հայտնաբերված աստերոիդներ Կատեգորիա:Ինգրիդ Հաուտեն-Գրունենվելդի կողմից հայտնաբերված աստերոիդներ Կատեգորիա:Թոմ Գերելսի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Խազագրություն
Պահպանվել է շուրջ 2000 գիրք (ավելի քան 1000-ը՝ Երեանի Մ. Մաշտոցի անվան Մատենադարանում) և շատ պատառիկներ, որոնք բովանդակում են հայ մասնագիտացված միաձայն երաժշտության դեռևս V դարից երգված բազմաթիվ ստեղծագործությունների խազագրումներ։ Դրանք, սակայն, առ այսօր լրիվ ընթեռնելի չեն, քանի որ չի հայտնաբերվել խազագրության սկզբունքը բացահայտող գրավոր շարադրված որևէ ամբողջական ուսմունք։ XVI - XVIII դդ. խազերը կարդալը հետզհետե մոռացվել է (թեև երգերը շարունակել են արտագրել, XVII դարից՝ նաև տպագրել), իսկ XIX դարի սկզբում դրանք իրենց տեղը զիջել են նոր-հայկական ձայնագրությանը։
Խազագրությունն ուսումնասիրել են եվրոպական մի շարք գիտնականներ (0ռ. Շրյոդեր, Շ. Վիլոտո, Հ. Պետերման, Ֆ. Ֆետիս, 0. Ֆլայշեր, Պ. Վագներ և ուրիշներ), առանց, սակայն, նշանակալի արդյունքի։ Հայերից հետազոտել են Գ. Գապասաքալյանը, Ե. Տնտեսյանը, Կոմիտասը և մի շարք սովետական երաժշտագետներ։ Խազագրությունն ընդգրկել է միմյանց հետ կապված առոգանության և բուն երաժշտական երեք համակարգ։ Նշանները գործածվել, կայուն ձև և տարբերակված իմաստ են ստացել աստիճանաբար։ Ամեն մի հաջորդ համակարգ նոր նշանակությամբ օգտագործել է նախորդի նշանները ևս, գրառվածը մեկնաբանելիս բոլոր համակարգերում ընդունվել է որոշ նորմերով կարգավորվող հանկարծաբանական ազատություն։ Առոգանության խազագրությունը վերծանել է (հայտնաբերված հնագույն նմուշը՝ IX դար) Կոմիտասը 1899 թվականին, սկզբնաղբյուրների հետազոտության հիման վրա ընդհանրացնելով իր ժամանակի գործնական թվերգության տվյալները։ Ըստ Կոմիտասի, ավետարանական տեքստը առոգանությամբ ընթեռնելիս (կամ թվերգելիս) համակարգի յուրաքանչյուր նշան ստացել է ելևէջային մի կաղապարում ամփոփվող մի քանի նշանակություն, որոնք հաճախ ընդարձակ և ինքնին իմաստավորված դարձվածքներ են (հիշեցնում են ազգային հին վիպական երգերի ելևէջներ)։ Կան նաև հատուկ սկզբնաձևեր և ավարտաձևեր։
Երաժշտական խազագրության նախնական համակարգը (հնագույն նմուշը՝ IX դար) հիմնականում նման է վաղ-բյուզանդական նևմագրությանը. տարբեր խազերի քանակը խիստ սահմանափակ է, նշանագրվել են (երգչին հիշեցնելու համար) միայն մեղեդիական գծի առանձնահատուկ բեկումներն ու հանգույցները։ Հաջորդ՝ «Շարականների» (հնագույն օրինակը՝ X դար) և «Մանրուսման» (հնագույն օրինակը՝ XII դար) համակարգերը զարգացման ընթացքի մեջ բռնած տեղով համապատասխանում են միջին և ուշ բյուզանդական գրությանը, բայց զարգացել են այլ, ինքնուրույն հունով։ Նախնականի համեմատ սրանք ավելի մշակված են, մեկում և մյուսում տարբեր խազերի քանակը զգալիորեն ավելացել է։ «Մանրուսման» համակարգում, որով գրառված են Պատարագի երգերը, տաղերը, մեղեդիները, գանձարանների ու ճաշոցների ծանր-զարդոլորուն երգերը, կիրառված են շարականների խազերի բազմաթիվ նոր զուգորդումներ և հաջորդականություններ։
Խազագրության զարգացած փուլը նկատի ունենալով՝ Կոմիտասը 1910 թվականին ամփոփել է «խազաբանության տարրերը», որոնք հաստատում են, որ X - XII դդ. գրառումը ավելի ճշգրտված է եղել։ Երաժշտական խազերի ուսումնասիրությունն ընթացել է հնագույն գրչագրերում նրանց մասին հայտնաբերվող տեղեկությունների պատմական հետազոտության, բուն խազագրությունների ներքին օրինաչափությունների բացահայտման, ազգային մոնոդիկ երաժշտության էական տարրերի էվոլյուցիայի վերականգնման, պահպանված հայ հոգևոր երաժշտության և միջնադարյան երաժշտական գրության այլ համակարգերի հետ համադրման ու այլ ուղիներով։ Պարզաբանվել են ստեղծման ժամանակը, զարգացման փուլերն ու անկման շրջանը, ճշգրտվել նշանները, հաստատվել է խազերով գրառված երգերի (մասնավորապես՝ շարականների) և 1870-ական թթ. բանավոր կատարումից Ն. Թաշճյանի վերաձայնագրած նույն երգերի զգալի համապատասխանությունը, լուսաբանվել են խազագրության հիմնական տարրերը, որոշ խազերի նշանակության ընդհանուր բնույթը, մեղեդիների տրոհության և չափա-կշռութային կողմի գրանցումը, հաստատվել է երգերը վերարտադրելիս ավանդական ձայնեղանակների որոշիչ նշանակությունը, հանկարծաբանական ազատության դերը և այլնն։ Խազերի վերծանումը կարևոր է ոչ միայն հայկական, այլև ողջ մերձավորարևելյան միջնադարյան երաժշտության և համաքրիստոնեական եկեղեցական երաժշտության վաղ շրջանների ուսումնասիրման առումով։
Արտաքին հղումներ
Կատեգորիա:Երաժշտություն Կատեգորիա:Երաժշտական նոտագրման եղանակներ
Տան (Կալվադոսի գավառ)
Բնակչությունը 2008 թվականի դրությամբ կազմում է 1485 մարդ, բնակչության խտությունը` 178.92 մարդ/կմ²։ Բնակավայրը զբաղեցնում է 8.30 կմ² տարածք։
Աշխարհագրություն
Գտնվում է Փարիզ քաղաքից 210 կմ արևմուտք, Կան քաղաքից` 11 կմ հյուսիս-արևմուտք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 1025 աշխատունակ (15-64 տարեկան) բնակիչ, որոնցից ակտիվ էին 754-ը, իսկ ոչ ակտիվները` 271։ Ակտիվության ցուցանիշը կազմում է 73,6 %։ 754 աշխատունակ մարդկանցից աշխատել է 714 անձ (361 տղամարդ և 353 կին)։ Գործազուրկ են եղել 40 անձ (16 տղամարդ և 24 կին)։ 271 անաշխատունակներից 126-ը եղել են աշակերտներ կամ ուսանողներ, 105-ը` թոշակառուներ, իսկ 40-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Բարձրագահ, ինքնակալ․․․
«Բարձրագահ, ինքնակալ․․․», խնդրագիր, ամստերդամաբնակ հայերի դիմումը Ամենայն հայոց կաթողիկոս Աղեքսանդր Ա Ջուղայեցուն, որով հայտնում են, թե եկեղեցի են կառուցել և խնդրում են քահանա ուղարկել՝ այն օրհնելու և Ամստերդամում հաստատվելու համար։
Տպագրվել է 1714 թվականի հունիսի 10-ին Ամստերդամում՝ Ղուկաս Վանանդեցու տպարանում։ Խորագիրը՝ «Բարձրագահ, ինքնակալ, երանակենցաղ, երջանկապատիվ եւ վեհափառ...» (2 էջ, 25,3 x 14,8 սմ)։
Կատեգորիա:Հայկական սփյուռք
Դեգտյարի (քաղաքատիպ ավան, Ուկրաինա)
2012 թվականի տվյալներով Դեգտյարի քաղաքատիպ ավանում բնակվում էր 1 177 մարդ։ Բնակավայրը զբաղեցնում է 1,51 կմ² տարածք։ Բնակչության խտությունը կազմում էր 886,53 մարդ/կմ²։
Արտաքին հղումներ
Կատեգորիա:Ուկրաինայի քաղաքատիպ ավաններ
Մոզիկ Վերին
Մոզիկ Վերին, գյուղ Արևմտյան Հայաստանում, Էրզրումի վիլայեթի Քղիի գավառակում ։ Գտնվում էր Մոզիկ գետի ափին ։
Բնակչության մասին տվյալներ չեն պահպանվել։
Ծանոթագրություններ
Կատեգորիա:Արևմտյան Հայաստանի գյուղեր
Պաոլո Ջենովեզե
Պաոլո Ջենովեզե (Paolo Genovese, ), իտալացի կինոռեժիսոր և սցենարիստ։ Բազմաթիվ կինոմրցանակների դափնեկիր։
Կենսագրություն
Ծնվել է Հռոմում։ Էկանոմիկայի և բիզնեսի ֆակուլտետն ավարտելուց հետո Ջենովեզեն իր կարիերան սկսել է McCann Erickson-ում, նկարահանելով ավելի քան  հարյուր գովազդային հոլովակներ և շահելով մի քանի մրցանակ  ։ 1998 թվականին նա սկսել է համգործակցել Լուկա Միներայի հետ, որի արդյունքում նկարահանել է մի քանի կարճամետրաժ ֆիլմեր, և իր  ռեժիսորական դեբյուտը՝ «Նեապոլյան հմայք» ֆիլմը  ։
2010 թվականին Ջենովեզեն կատարել է իր մենակատարային դեբյուտը՝ «Անչափահասները» կատակերգությունը, որտեղ գլխավոր դերերը մարմնավորել են Ռաուլ Բովան, Բարբորա Բոբուլովան, Ամբրա Անջոլինին 2016 թվականին Ջենովեզեյի «Կատարյալ անծանոթները» ֆիլմը ազգային և միջազգային փառահեղ հաջողություն ունեցավ, ստանալով «Դավիդ դի Դոնաթելլոյի» երկու մրցանակ, «Արծաթե ժապավեն» երեք մրցանակ և մի քանի մրցանակներ արտասահմանյան կինոփառատոններին  ։ Համաշխարհային վարձույթում հավաքվել է ավելի քան 20 միլիոն ԱՄՆ դոլար ։
Արտքին հղումներ
Կատեգորիա:Իտալացի կինոռեժիսորներ Կատեգորիա:Իտալացի սցենարիստներ
Հրայր Հովակիմյան (այլ կիրառումներ)
Հրայր Հովակիմյան անունը կարող է վերաբերել հետևյալ անձանց՝
Կենդանի ուժ (ֆիզիկա)
Կենդանի ուժ (Vis viva, lebendige Kraft), կինետիկ էներգիայի պատմական անվանում։ Առաջին անգամ այս հասկացությունը օգտագործել է Լայբնիցը։
Պատմություն
Առաջին անգամ Լայբնիցը «կենդանի ուժ» անվանումը տվել է մարմնի զանգվածի և արագության քառակուսու արտադրյալին։ Այնուհետև Կորիոլիսը մտցրեց մի շտկում, ըստ որի «կենդանի ուժ» էր կոչվում մարմնի կիսազանգվածի և արագության քառակուսու արտադրյալը, սակայն նմանատիպ սահմանում տրվել էր նաև Կորիոլիսից առաջ (օրինակ՝ Բեռնուլու հոդվածներում)։ Արդյունքն եղավ այն, որ այս տերմինը ընդունեց ժամանակակից «կինետիկ էներգիայի» հասկացությունը։
18-րդ դարի անալիտիկ մեխանիկայում կենդանի ուժը, որը ընդունվում էր հավասար mv^2, դիտարկվում էր, որպես օգտակար մաթեմատիկական արտեֆակտ։ Իրավիճակը կտրուկ փոխվեց ինդուստրիալացման հետ, որը կապված էր շոգեմեքենաների լայն գործածության հետ։ Այդ ժամանակ մեծացավ հետաքրքրությունը շարժիչով պայմանավորված մեխանիկական աշխատանքի նկատմամբ։ Հիմք ընդունելով մեխանիկական աշխատանքի և մեծության միջև կապը, Կորիոլիսը որոշեց անվանել կենդանի ուժ հենց այդ մեծությունը ։
Կորիոլիսը գրել է. «Եթե առաջ կենդանի ուժ էին կոչում մարմնի զանգվածի և արագության քառակուսու արտադրյալը, ապա դա միայն այն պատճառով էր, որ ուշադրություն չէր դարձվում աշխատանքին ».
Նյու Յորք Ջայնթս
Նյու Յորք Ջայնթս (New York Giants), Նյու Ջերսի նահանգի Իսթ Ռատերֆորդ քաղաքի ամերիկյան ֆուտբոլի պրոֆեսիոնալ ակումբ, որը հանդես է գալիս Ֆուտբոլի ազգային լիգայում (NFL)։ Համարվում է Ֆուտբոլի ազգային կոնֆերենցիայի Արևելյան դիվիզիոնի անդամ։ Ակումբը հիմնադրվել է 1925 թվականին։ 2010 թվականից սկսած Ջայնթսը հյուրընկալում «Մեթլայֆ սթեդիում» մարզադաշտում։ Մարզադաշտը տեղավորում է 82 566 մարդ։
Դիվիզիոնի հաղթողներ (16)
<!--
Ակումբի կազմ
-->
Հրայր Հովակիմյան (թատերագետ)
Հրայր Մեսրոպի Հովակիմյան, հայ թատերագետ, ՀԽՍՀ արվեստի վաստակավոր գործիչ (1967), ԽՍՀՄ գրողների միության անդամ 1945 թվականից, ԽՄԿԿ անդամ 1943 թվականից։
Կենսագրություն
Հրայր Հովակիմյանը ծնվել է 1908 թվականի նոյեմբերի 16-ին, Աշտարակի շրջանի Օշական (այժմ՝ Արագածոտնի մարզ) գյուղում։ 1928-1933 թվականներին եղել է Ամո Խարազյանի անվան պետական շրջիկ թատրոնի դերասան։ 1939 թվականին ավարտել է Երևանի պետական համալսարանի բանասիրական ֆակուլտետը։ 1939-1941 թվականներին ընդհանուր թատրոնի պատմություն է դասավանդել Երևանի Գաբրիել Սունդուկյանի անվան թատրոնին կից թատերական ստուդիայում, պարարվեստի ուսումնարանում և թատերական տեխնիկումում։ 1941-1956 թվականներին ծառայել է խորհրդային բանակում։ Եղել է Թամանյան հայկական դիվիզիայի «Կարմիր զինվոր» թերթի պատասխանատու քարտուղարը։ 1956-1962 թվականներին «Հայֆիլմ» ստուդիայում աշխատել է որպես ավագ խմբագիր, միաժամանակ դասավանդել է Երևանի գեղարվեստա-թատերական ինստիտուտում: 1964 թվականին աշխատել է ՀԽՍՀ մշակույթի նախարարությունում որպես գլխավոր խմբագիր։ 1969 թվականից ժողովրդական ստեղծագործության տան թատերական բաժնի վարիչն է։ Միաժամանակ 1975 թվականից դասավանդել է Երևանի Խաչատուր Աբովյանի անվան հայկական մանկավարժական ինստիտուտի մշակույթի ֆակուլտետում ։
== Երկեր ==
Ծանոթագրություններ
Կատեգորիա:Հայ թատերագետներ Կատեգորիա:ՀԽՍՀ արվեստի վաստակավոր գործիչներ Կատեգորիա:ԽՍՀՄ գրողների միության անդամներ Կատեգորիա:ԵՊՀ շրջանավարտներ Կատեգորիա:ԽՄԿԿ անդամներ
Տիգրան Սուչյան
Տիգրան Սուչյան (ծնվ. 1981 թ. փետրվարի 15 Երևան), հայ շեփորահար։
Կենսագրություն և գործունեություն
Տիգրան Սուչյանը ծնվել է 1981 թվականի փետրվարի 15-ին, Երևանում։
1987 թվականից սովորել է երաժշտական դպրոցի երգեցողության, հետո՝ շեփորի դասարանում։
1990 թվականից նվագել է «Արաբկիր», այնուհետև՝ «Արարատ» փողային նվագախմբերում։
1998 թվականին ընդունվել է Երևանի Կոմիտասի անվան պետական կոնսերվատորիա ։
1997 թվականից նվագել է Արսեն Ներսիսյանի «Ֆանկի բաս» խմբում, իսկ 1998 թվականից նվագում է Հայաստանի պետական ջազային նվագախմբում։
1999 թվականից զուգահեռ նվագում է նաև «Armenian Navy Band», 2004 թ-ից՝ «Կատուներ», 2008 թ-ից՝ «Նուզ» խմբերում։
Համագործակցում է հայկական տարբեր երաժշտական խմբերի և երաժիշտների հետ։ «Armenian Navy Band» խմբի կազմով մասնակցել է մի շարք միջազգային երաժշտական փառատոների՝ «Սֆինքս» (Բելգիա), «Բարբիքան» (Մեծ Բրիտանիա), «Jazz a Viene» (Ֆրանսիա) և այլն։
«Կատուներ» խմբի հետ մասնակցել է Մոսկվայի «Ուսադբա» ջազային փառատոնին, Կաննում՝ «Միդեմ» փառատոնին։
2008 թ-ից նվագում է նաև «Ռեյնկարնացիա» խմբում, որի հետ մասնակցել է Բաթումիի ջազային խմբում, Սերբիայի Կուստենդորֆ քաղաքում կայացած կինո և երաժշտական փառատոներին (Էմիր Կուստուրիցայի հրավերով)։
Արտաքին հղումներ
Կատեգորիա:1981 ծնունդներ Կատեգորիա:Հայ երաժիշտներ
Այոս Թեոդորոս (Լառնակայի շրջան)
Այիա Թեոդորոս (Άγιος Θεόδωρος), գյուղ Կիպրոսի Հանրապետության Լառնակայի շրջանում։ Տեղակայված է 6 կմ ծովից հեռավորության վրա և Կոֆինու գյուղից 3 կմ դեպի հարավ ։ Գյուղում գործում է 1 եկեղեցի և 5 մատուռներ։ Եկեղեցու անվանումը նույնն է ինչ գյուղինը՝ Այոս Թեոդորոս, այն կառուցվել է 1851-1852 թվականներին։ Գյուղում կա նաև հին թուրք կիպրական դպրոց, որը չի գործում։
Բնակչություն
Ըստ 2011 թվականի տվյալների գյուղի բնակչությունը կազմել է 663 մարդ, մեծամասնությունը հույն կիպրացիներ են։
Ծանոթագրություններ
Կատեգորիա:Կիպրոսի գյուղեր
Ֆեդորովկա (գյուղ, Բլագովեշչենսկի շրջան)
Ֆեդորովկա (Федоровка, Фёдоровка), գյուղ Ռուսաստանի Բաշկորտոստան հանրապետության Բլագովեշչենսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Բլագովեշչենսկի շրջանի բնակավայրեր
Աննա Ստեն
Աննա Ստեն (А́нна Стен, իսկական անունը՝ Աննա Պետրովնա Ֆեսակ կամ ֆիսակովա, ), Ուկրաինայում ծնված խորհրդային և ամերիկացի դերասանուհի։ Մինչև 1929 թվականը նկարահանվել է ԽՍՀՄ-ում, 1930 թվականին արտագաղթել և կարիերան շարունակել Եվրոպայում և ԱՄՆ-ում ։
Կենսագրություն
Աննան ծնվել է Կիևում, ուկրաինացի կազակի և շվեդուհու ընտանիքում, հետագայում վերցրել է մոր ազգանունը (Ստեն) ։ Իր իսկ խոսքերով, նա ծնվել է 1908 թվականի հունիսի 29-ին, իսկական անունը Աննա Պետրովնա Ֆեսակ է, սակայն ծննդյան ամսաթիվը և ազգանունը ճշգրիտ հաստատված չեն, հաճախ հունիսի 29-ի փոխարեն հիշատակվում է դեկտեմբերի 3-ը, 1908 թվականի փոխարեն 1910 թվականը, իսկ ըստ Variety ամսագրի, որը հրապարակել է նրա մահվան մասին հայտարարությունը, նա ծնվել է 1913 թվականին, բացի այդ, Աննայի ընկերները, այդ թվում՝ օպերատոր Յուրի Տամարսկին, պնդում էին, որ երիտասարդ տարիներին նա կրել է Ֆիսակովա անունը ։ Հայրը պարուսույց է եղել, մայրը՝ Կիևի օպերայի և բալետի թատրոնի պրիմա բալերինա։ Մանուկ հասակում Աննան զբաղվել է պարով, հաճախել դաշնամուրի դասերի։ Հավաստի տվյալներ չկան նրա կարիերայի վաղ շրջանի մասին։ Ըստ որոշ տեղեկությունների, այդ թվում՝ դերասանուհու պատմածով, հայրը մահացել է Առաջին համաշխարհային պատերազմի ժամանակ, որից հետո Աննան մատուցողուհու աշխատանք է գտել՝ հիվանդ մորը կերակրելու համար, հետո խաղացել է սիրողական թատրոնում։ Այնուհետև տասնհինգամյա դերասանուհու վրա ուշադրություն է դարձրել Կոնստանտին Ստանիսլավսկին ստանձնելով նրա հովանավորչությունը և օժանդակել նրան Մոսկվայի կինոակադեմիա ընդունվելու հարցում ։ Ըստ այլ աղբյուրների, նրա հայրը ողջ է մնացել, պատերազմից հետո գտել է իր դստերը և իր սեփական կրկեսային խմբի հետ, որտեղ ելույթ է ունեցել նաև երիտասարդ Աննան, շրջագայել է ողջ երկրում ։
Կարիերան ԽՍՀՄ-ում
Աշխատել է Մոսկվայի ժողովրդական կրթության բաժնում (1924), ապա պրոլետարական մշակույթի բաժնում (1925) ։ 1926 թվականին Աննան առաջին անգամ հանդես է գալիս համր կինոյում՝ կատարելով սղագրուհու փոքրիկ դերը «Միսս Մենդ» կատակերգությունում։ Ֆիլմի սցենարիստը Բորիս Բառնետն էր, ով հետագայում դարձավ հայտնի խորհրդային կինոռեժիսոր և 1933 թվականին նկարահանեց հակապատերազմական «Ծայրամասեր» ֆիլմը, որն էլ արժանացավ Վենետիկի կինոփառատոնի մրցանակին։ Նա ֆիլմում խաղացել է գլխավոր դերը և հանդես է եկել որպես ռեժիսոր Ֆեոդոր Օցեպի օգնական, ում հետ էլ Աննան ամուսնացել է 1927 թվականին։ Հետագա տարիներին Օցեպը նկարահանել է իր կնոջը ևս չորս ֆիլմում։ 1920-ականներին բնակվել է Նիկիտսկի բուլվարում, շենք 6, բնակարան 26/27 ։
Դերասանուհու կարիերան ԽՍՀՄ-ում զարգացել է արագ տեմպերով։ Նա գլխավոր դերեր է խաղացել արդեն 1927 թվականին՝ նկարահանվելով Բառնետի «Աղջիկը տուփով» կինոկատակերգությունում։ 1928 թվականին դրան հաջորդեցին գլխավոր դերերը «Երկիրը գերության մեջ», «Իմ որդին» և «Սպիտակ արծիվը» ֆիլմերում, որոնց ռեժիսորն էր ռուսական կինոյի ռահվիրաներից մեկը՝ Յակով Պրոտազանովը, իսկ Աննայի գործընկերներն էին թատրոնի դերասան Վասիլի Կաչալով ը և ռեժիսոր Վսեվոլոդ Մեյերխոլդ ը։
Արտագաղթ դեպի Եվրոպա
Ստենի վաղ շրջանի ֆիլմերից մի քանիսը ցուցադրվել են արտասահմանյան վարձույթում և դրական ազդակներ ունեցել, այդ պատճառով էլ 1930 թվականին Աննան «Մեժրապպոմֆիլմի» միջոցով մեկնել է Գերմանիա և այնտեղ նկարահանվել «Հաշվապահ Կրեմկե» հնչունային ֆիլմում։ Դերասանուհին որոշել է չվերադառնալ հայրենիք և կարիերան շարունակել Եվրոպայում։ Նույն ժամանակահատվածում գաղթել է նաև ամուսինը։
1931 թվականին Օցեպը նկարահանել է կնոջը երկու ֆիլմերում։ Դրանք Ֆեոդոր Դոստոևսկու «Կարամազով եղբայրներ» վեպի հաջող էկրանավորումներն են եղել` Ֆրանսիայում նկարահանված համանուն ֆիլմը և դրա գերմանական տարբերակը, որը կոչվել է «Մարդասպան Դմիտրի Կարամազովը» (դերասանուհին խաղացել է Գրուշենկայի դերը)։ Վերջին ֆիլմի պրոդյուսերը բնիկ ռուսաստանցի Յուջին Ֆրենկն է եղել։ Հավանաբար, նկարահանման ընթացքում նրա և Ստենի միջև սիրավեպ է սկսվել, քանի որ 1931 թվականին դերասանուհին թողել է Օցեպին և շուտով ամուսնացել Ֆրանկի հետ։ Ամուսնությունից հետո ծնվել է դուստրը՝ Անյան, ով հետագայում սովորել է կինոարվեստ։ 1931 թվականին Ստենը նկարահանվել է ևս երկու ֆիլմում՝ «Սալտո-մորտալե» և «Արկեր Մոնտե Կարլոյի վրա», իսկ հետո զույգով նկարահանվել են հայտնի Էմիլ Յանինգսի հետ 1932 թվականին «Կրքի փոթորիկներ» դրամայում։
Հոլիվուդ
1932 թվականին պրոդյուսեր Սեմյուել Հոլդվինը ուշադրություն է դարձրել Աննայի վրա և հրավիրել նրան Հոլիվուդ, որտեղ նա արտագաղթել է 1933 թվականին ։ Աննան անգլերեն չգիտեր, ուստի Ամերիկա ժամանելուն պես դերասանուհին ստիպված է եղել մոտ մեկ տարի քրտնաջան աշխատել անգլերենի հիմունքներին տիրապետելու և իր առոգանությունը կարգավորելու համար։ 1934 թվականին նկարահանված նրա առաջին ամերիկյան կինոնկարը՝ «Նանան», որը հիմնված է Էմիլ Զոլայի համանուն վեպի վրա, լայնորեն հրապարակվել է մամուլում, սակայն դրամարկղային հաջողություն չի ունեցել։
Երկու տարի Աննան, թեև հազվադեպ, նկարահանվել է նշանավոր ռեժիսորների և աստղերի հետ։ 1934 թվականին նա մարմնավորել է Կատյուշա Մասլովային Ռուբեն Մամուլյանի «Մենք նորից կենդանի ենք» դրամայում՝ Լև Տոլստոյի «Հարություն» վեպի հիման վրա։ 1935 թվականին նկարահանվել է Գերի Կուպերի հետ դուետով Քինգ Վիդորի «Հարսանեկան գիշեր» մելոդրամայում (Վենետիկի կինոփառատոնի մրցանակ ռեժիսուրայի համար)։
Կարիերայի ավարտ
1943 թվականը դարձել է Ստենի վերջին արդյունավետ ժամանակաշրջանը․ նա նկարահանվել է ռազմական թեմայով միանգամից երեք ֆիլմերում («Հայդուկները», «Նրանք եկան կործանելու Ամերիկան» և «Երեք ռուս աղջիկ»), որտեղ նա խաղացել է գլխավոր դերերը։ Դերասանուհու վերջին գործերն են եղել 1962 թվականին նկարահանված «Միանձնուհին և սերժանտը» ռազմական դրաման և 1964 թվականին նկարահանված «Ձերբակալություն և դատավարություն» հեռուստասերիալը։
Աննա Ստենը մահացել է 1993 թվականի նոյեմբերի 12-ին, 84 տարեկան հասակում։
Ֆիլմագրություն
Ֆիլմեր Աննա Ստանի մասնակցությամբ ՝
Արտաքին հղումներ
Կատեգորիա:Խորհրդային դերասանուհիներ Կատեգորիա:20-րդ դարի ամերիկացի դերասանուհիներ Կատեգորիա:Ամերիկացի կինոդերասանուհիներ Կատեգորիա:Ամերիկացի սցենարիստներ Կատեգորիա:Խորհրդային սցենարիստներ
(12) Վիկտորիա
Միջին հեռավորությունը Արեգակից կազմում է 2,333046 ա. մ., առավելագույնը մոտենում է 1,8167 ա. մ. հեռավորության վրա և հեռանում 2,8494 ա. մ., իսկ Երկրի ուղեծրին Վիկտորիա աստերոիդը նվազագույնը մոտենում է 0,8222 ա. մ. հեռավորության վրա ։ Արեգակի շուրջ մեկ ամբողջական պտույտ է կատարում 1301,62 երկրային օրվա ընթացքում, իր ուղեծրով շարժվելով միջինում 0,276579 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 8,37° անկյուն։ Ըստ Տոլենի սպեկտրալ դասակարգման պատկանում է L դասին ։
Արտաքին հղումներ
Կատեգորիա:Աստերոիդների դաս L Կատեգորիա:1850 թվականին հայտնաբերված աստղագիտական մարմիններ Կատեգորիա:Ջոն Հինդի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Բժշկական գիտական տեղեկատու
«Բժշկական գիտական տեղեկատու», բժշկագիտական եռամսյա հանդես։ ՀԽՍՀ ԱՆ բժշկագիտական խորհրդի պաշտոնաթերթ։
Պատմություն
Լույս է տեսել 1965-1969 թվականներին Երևանում (հայերեն, ռուսերեն, անգլերեն)։ Խմբագիր՝ Անդրանիկ Մեհրաբյան։
Ներկայացրել է բժշկագիտության և տեխնիկայի նվաճումները, նպաստել դրանց ներդրմանը։ Տպագրել է համառոտ ծանոթագրություններ Հայաստանի, ԽՍՀՄ-ի և արտերկրի բժշկական պարբերականներում հրապարակված առանձին մասնագիտությունների վերաբերող հոդվածների, ԳՀ աշխատանքների մասին։
Կատեգորիա:Հայկական պարբերականներ
Դեսեպտորիա (մեղու)
Դեսեպտորիա (մեղու ), մեգախիլիդների ընտանիքին պատկանող միջատ, որը գրանցված է Հայաստանի Հանրապետության Կարմիր գրքում։
Տարածվածություն
Տարածված է Հարավային Եվրոպայում, Անդրկովկասում և Միջին Ասիայում։ Հայաստանում հայտնի է Երևանից, Մուսալեռ գյուղի շրջակայքից (Արմավիրի մարզ) և «Խոսրովի անտառ» պետական արգելոցից ։
Էկոլոգիա
Միայնակ մեղուներ են, որոնց թռիչքը նկատվում է մայիսից մինչև օգոստոս, բնակալում են պատրաստի խոռոչներում, որտեղ սերունդը կերակրելու համար տերևների կտորներից պատրաստում են խորշեր։
Պահպանություն
Ոչ մեծ արեալով հազվագյուտ տեսակ է։ Բնության պահպանության միջազգային միության Կարմիր ցուցակի չափորոշիչներով գնահատվում է որպես խոցելի տեսակ։
Թվաքանակը մեծ չէ և հանդիպում են եզակի առանձնյակներ։ Թվաքանակի փոփոխության միտումները բացահայտված չեն։
Սպառնացող վտանգներից են հողերի հերկումը և միջատասպանների ոչ խելամիտ օգտագործումը։
Պահպանվում է «Խոսրովի անտառ» պետական արգելոցում ։
Ծանոթագրություններ
Կատեգորիա:Միջատներ Կատեգորիա:Խոցելի տեսակներ Կատեգորիա:ՀՀ Կարմիր գրքում գրանցված կենդանիներ
Պարֆյումեր՝ մի մարդասպանի պատմությունը
Պարֆյումեր՝ մի մարդասպանի պատմությունը (Das Parfum – Die Geschichte eines Mörders), 2006 թ. նկարահանված գերմանական թրիլեր՝ Պատրիկ Զյուսքինդի Օծանելիք վեպի հիման վրա։ Ֆիլմի բյուջեն 50 միլիոն եվրո է, և այն համարվում է գերմանական ամենաթանկ ֆիմը։
Արտաքին հղումներ
Կատեգորիա:2006 ֆիլմեր Կատեգորիա:Գերմանական թրիլեր ֆիլմեր Կատեգորիա:Գրական ստեղծագործությունների էկրանավորումներ Կատեգորիա:Անգլերեն ֆիլմեր Կատեգորիա:Ամերիկյան դրամա ֆիլմեր Կատեգորիա:Փարիզում նկարահանված ֆիլմեր Կատեգորիա:Ֆիլմեր Փարիզի մասին Կատեգորիա:Ֆրանսիական ֆիլմեր Կատեգորիա:Գերմանական ֆիլմեր Կատեգորիա:Ֆիլմեր, որոնց գործողությունները տեղի են ունենում Ֆրանսիայում Կատեգորիա:Անգլերեն ֆրանսիական ֆիլմեր Կատեգորիա:Ֆիլմեր որբերի մասին Կատեգորիա:Summit Entertainment ֆիլմեր Կատեգորիա:Ֆրանսիական դրամա ֆիլմեր Կատեգորիա:Ֆրանսիական թրիլեր ֆիլմեր Կատեգորիա:Ֆրանսիայում նկարահանված ֆիլմեր Կատեգորիա:Գերմանական դրամա ֆիլմեր Կատեգորիա:Իսպանական դրամա ֆիլմեր Կատեգորիա:Գերմանական ֆենտեզի ֆիլմեր Կատեգորիա:Ֆրանսիական ֆանտաստիկ ֆիլմեր Կատեգորիա:Իսպանական ֆենտեզի ֆիլմեր Կատեգորիա:Գերմանական պատմական ֆիլմեր Կատեգորիա:2000-ականների դրամա ֆիլմեր Կատեգորիա:Գերմանական քրեական ֆիլմեր Կատեգորիա:Ֆրանսիական քրեական ֆիլմեր Կատեգորիա:Իսպանական պատմական ֆիլմեր Կատեգորիա:Ֆրանսիական պատմական ֆիլմեր Կատեգորիա:Իտալական դրամա ֆիլմեր Կատեգորիա:Գերմանական ֆանտաստիկ ֆիլմեր Կատեգորիա:Ֆրանսիական սարսափ ֆիլմեր Կատեգորիա:Գերմանական սարսափ ֆիլմեր Կատեգորիա:Իսպանական ֆիլմեր
Վորոնեժ
Վորոնեժ (Воро́неж), քաղաք Ռուսաստանում, Վորոնեժի մարզի վարչական կենտրոնը։ Գտնվում է Վորոնեժ գետի Վորոնեժի ջրամբարի և Դոն գետի ձախ ափին։ Մոսկվայից հեռավորությունը կազմում է 534 կմ։ Վորոնեժ քաղաքի բնակչությունը կազմում է 1 023 570 մարդ (2015 թվականի դրությամբ)։ Վորոնեժի շուրջը ագլոմերացիա է գոյացել՝ 1,3 միլիոն մարդ բնակչության թվով։
Անվան ստուգաբանություն
19-րդ դարի ռուսազգի լեզվաբան-սլավոնագետ Իզմայիլ Սրեզնևսկին համարում էր, որ «վորոնեժ» բառը ծագել է «ворон» («ագռավ») թռչունի անունից։ Գերմանացի լեզվաբան Մաքս Ֆասմերը, ով համարվում է ռուսերեն լեզվի ստուգաբանական չորս հատորներից բաղկացած բառարանի հեղինակ, ենթադրություն է արել, որ Վորոնեժ անվանումը կապ ունի «вороно́й» (սևաթույր) ածականի հետ ։ Իզմայիլ Սրեզնևսկու և Մաքս Ֆասմերի կարծիքները իր հոդվածում միավորել է Ն. Պ. Միլոնովը և հրապարակել այն Մ. Ն. Մելխեևի և Վ. Ա. Նիկոնովի տեղանունների բառարաններում ։ Նա ենթադրել է, որ Վորոնեժ գետի անվանումը և «Воро́на» բառը իրար հետ կապված են ջրի գույնով։ Ն. Պ. Միլոնովը ուշադրություն է դարձրել նաև բառի «եժ» կամ «նեժ» մասնիկի վրա, որը հաճախ հանդիպում է հնագույն այլ անվանումներում ։ Վորոնեժյան գավառագետ Վլադիմիր ԶագորովսկիՎլադիմիր Զագորովսկու վարկածով, Վորոնեժ անվանումը կարող էր ծագել «вороне́ж» ստացական ածականից, որը, հավանաբար, իր հերթին ծագել է հին սլավոնական Վորոնեգ անունից, ընդ որում Վորոնեժ տեղանունը եկել է Չերնիգովյան իշխանությունից, որտեղ այն առաջացել է 9-րդ դարում որպես ստացական ածական Վորոնեգ հատուկ անունից՝ քաղաք Վորոնեգ։ Նրա կարծիքով՝ «Վորոնեժ» անվանումը հետագայում դադարել է կապ ունենալ անվան հետ, իսկ շեշտը տեղափոխվել է երկրորդ վանկի վրա։ Վորոնեժ սկսեցին անվանել տեղանքը, իսկ այնուհետև՝ գետը։ Նրա վրա կառուցված քաղաքը սկսեց կոչվել Վորոնեժ։
Բաժանված է վեց վարչական շրջանների։
Արտաքին հղումներ
Կատեգորիա:Ռուսաստանի քաղաքներ Կատեգորիա:1586 թվականին հիմնադրված բնակավայրեր Կատեգորիա:Զինվորական փառքի քաղաքներ
Վերխնեկիրովսկի
Վերխնեկիրովսկի (Верхнекировский, Үрге Кировский), գյուղ Ռուսաստանի Բաշկորտոստան հանրապետության Նուրիմանովսկի շրջանի կազմում։
Վենտաս դե Ուելմա
Վենտաս դե Ուելմա (իսպ.՝ Ventas de Huelma), մունիցիպալիտետ Իսպանիայում։ Գտնվում է Գրանադա պրովինցիայում (Անդալուսիա ինքնավար համայնքում)։ Մունիցիպալիտետ գտնվում է Ալխամա շրջանում։ Տարածքը կազմում է 43 կմ2։ Բնակչությունը՝ 704 մարդ (2010 թվականի տվյալներով)։ Հեռավորությունը պրովինցիայի վարչական կենտրոնից 26 կմ։
Վերխնեկիրովսկի
Բնակչությունը 2009 թվականին գրանցված տվյալներով կազմում էր 41 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Նուրիմանովսկի շրջանի բնակավայրեր
Վենտաս դե Ուելմա
Արտաքին հղումներ
Կատեգորիա:Գրանադա պրովինցիայի մունիցիպալիտետներ
Սինթեզ
Սինթեզ, ցրված նյութերի կամ հասկացողությունների միացման կամ միավորման պրոցես (որպես կանոն նպատակաուղղված պրոցես) մի ամբողջության մեջ։ Տերմինն առաջացել է σύνθεση -համատեղում, միասին տեղավորում բառից։
Սինթեզը ֆունկցիոնալ մասերից ամբողջի հավաքման մեթոդն է որպես անալիզի անտիպոդ, ամբողջի մասնատումը ֆունկցիոնալ մասերի։
Ի լրացում վերլուծության, սինթեզի մեթոդը թույլ է տալիս պատկերացում ստանալ հետազոտվող օբյեկտի բաղադրիչների միջև եղած կապերի մասին։
Կատեգորիա:Էկոլոգիա
Ջելատո
Ջելատո, ինչպես նաև՝ Ժելատո (gelato, от gelātus, սառցե), հայտնի իտալական սառեցված աղանդեր, պատրաստված թարմ կովի կաթից, սերուցքից և շաքարից, հատապտուղներից, ընկույզներից, շոկոլադից և թարմ մրգերից։ Ջելատոն սովորական պաղպաղակից տարբերվում է կաթնամթերքի ցածր պարունակությամբ՝ ջելատոյում դրանք մի քանի անգամ ավելի քիչ են, քան սովորական պաղպաղակում (ջելատոյում՝ 4-6%)։ Ընդ որում, ջելատոյում ավելի շատ շաքար կա ։ Այս պաղպաղակը քսուքանման, նուրբ և խիտ հյուսվածք ունի, այն դանդաղ հալվում է օդի փոքր պարունակության պատճառով (մոտ 25%, իսկ ավանդական պաղպաղակը պարունակում է 52%-ից մի փոքր ավելի)։ Իսկական ջելատոն չի արտադրվում արդյունաբերական եղանակով՝ վարպետները (ջելատերեն) նրա վրա աշխատում են հատուկ հաստատություններում (ջելենյութեր) և պաղպաղակը մատուցում են պատրաստումից անմիջապես հետո։ Յուրաքանչյուր վարպետ ժելատոն ստեղծում է յուրօրինակ, իր սեփական համով և հոտով։
Ջելատոյի տեսակներ
Ջելատոյի ամենահանրաճանաչ տեսակներն են` ջելատո ալլա կերմ դի լատտե (պաղպաղակ սերուցքով), ջելատո ալ լատտե (կաթնային պաղպաղակ) և ջելատո դի ֆրուտան (մրգային պաղպաղակ)։ Առավել հայտնի համերի թվում են «Ֆյորդիլատտե» սերուցքային պաղպաղակը, ընկույզով շոկոլադը, որը հաճախ անվանում են ջելատո «Բաչո»՝ «Համբույր», «Ստրաչատելլա» շոկոլադի կտորներով սերուցքային պաղպաղակը և «Տորոնե» ջելատոն՝ տապակած նուշով, շաքարով և մեղրով։
Ջելատերիա
Ջելատերիաները` հատուկ հաստատություններ են, որտեղ աշխատում են ջելատոյի վարպետները և որտեղ կարելի է գնել թարմ, հենց նոր պատրաստված պաղպաղակ։ Այսօր աշխարհի լավագույն ջելատերիան համարվում է San Crispino-ն Via della Panetteria-ում։ Այս հաստատությունում հսկայական ընտրության ֆիրմային պիստակի համի պաղպաղակներ կան։
Հետաքրքիր փաստեր
Ջելատոն ոչ միայն հատապտուղներից, ընկույզներից և մրգերից են պատրաստում, այլև ռեհանից, ձիթապտղի յուղից, պանրից և նույնիսկ կարմիր գինուց։ Շուտով ջելատերեն մտադիր է վաճառքի հանել վեգանների համար հատուկ ջելատո։
Արտաքին հղումներ
Կատեգորիա:Պաղպաղակ
Մոզիկ Ներքին
Մոզիկ Ներքին, գյուղ Արևմտյան Հայաստանում, Էրզրումի վիլայեթի Քղիի գավառակում ։ Գտնվում էր Մոզիկ գետի գետափին։
Գյուղը սկզբում տեղակայված է եղել լեռնալանջի վրա, բայց հետագայում տեղափոխվել է գետափ ։
Ծանոթագրություններ
Կատեգորիա:Արևմտյան Հայաստանի գյուղեր
Android 11
Android 11, (կոդային անվանումը մշակման ընթացքում՝ Android Red Velvet Cake, Android R) Android օպերացիոն համակարգի տասնմեկերորդ տարբերակն է։ Թողարկվել է 2020 թվականի սեպտեմբերի 8-ին։ 2022 թվականի օգոստոսի տվյալներով սմարթֆոնների 27%-ը աշխատում է Android 11 օպերացիոն համակարգով, ինչն էլ դարձնում է նրան ամենահայտնի տարբերակը աշխարհում  ։ Android 11 օպերացիոն համակարգը հիմնականում ստացել է դրական ակնարկներ։
Android 11-ով աշխատող առաջին սմարթֆոնը դարձավ Vivo X51 5G սմարթֆոնը, դրանից հետո արդեն ամբողջական տարբերակի թողարկումից հետո աշխարհում առաջին սմարթֆոնը Google Pixel 5-ից հետո դարձավ OnePlus 8T ։
Պատմություն
Android 11-ի առաջին տարբերակը ծրագրավորողների համար թողարկվեց 2020 թվականի փետրվարի 19-ին, Google Pixel սմարթֆոնների շարքի համար (բացառությամբ՝ Pixel և Pixel XL)։ Մարտի 18-ին թողարկվեց երկրորդ տարբերակը, իսկ արդեն ապրիլի 23-ին և մայիսի 6-ին համապատասխանաբար երրորդ և չորրորդ տարբերակները ։
Առաջին հանրային տարբերակի թողարկումը պետք է կայանար հուլիսի 3-ին Google I/O ամենամյա կոնֆերենսի ընթացքում, որը սակայն չեղարկվեց COVID-19 համաճարակի պատճառով։ Արդյունքում առաջին բետա-տարբերակը թողարկվեց 2020 թվականի հուլիսի 10-ին ։
Ծանոթագրություններ
Կատեգորիա:Օպերացիոն համակարգեր Կատեգորիա:Օպերացիոն համակարգեր բջջային հեռախոսների համար Կատեգորիա:Ծրագրային ապահովում Կատեգորիա:Սմարթֆոններ
Սերգեյ Բախարև
Սերգեյ Բախարև (Серге́й Ви́кторович Ба́харев, ), ռուս դիվանագետ։ Արտակարգ և լիազոր դեսպան (2019 թվականի հունիսի 11) ։
Կենսագրություն
1984 թվականին ավարտել է ԽՍՀՄ արտաքին գործերի նախարարության Մոսկվայի Լոմոնոսովի անվան պետական համալսարանը։ Տիրապետել է սոմալիերենին և անգլերենին։
1984 թվականից զբաղվել է դիվանագիտական գործունեությամբ։
Իր ամբողջ դիվանագիտական կարիերան Սերգեյ Բախարևը կապել է Ռուսաստանի արտաքին քաղաքականության Աֆրիկյան ուղղության հետ, անձնական մեծ ներդրում է ունեցել Աֆրիկայի երկրների հետ Ռուսաստանի բարեկամական հարաբերությունների զարգացման և ամրապնդման ուղղության ձևավորման և իրականացման գործում։
2019 թվականի հուլիսի 20-ին հանկարծամահ է եղել ։
Անձնական կյանք
Ամուսնացած է եղել, ունի մեկ որդի և մեկ դուստր։
Արտաքին հղումներ
Կատեգորիա:Դիվանագետներ այբբենական կարգով Կատեգորիա:Խորհրդային դիվանագետներ Կատեգորիա:Ռուս դիվանագետներ Կատեգորիա:Մոսկվայի պետական համալսարանի իրավաբանական ֆակուլտետի շրջանավարտներ
Շարիկ (Պրոստոկվաշինո)
Շարիկ (Шарик), հորինված շուն, մանկագիր Էդուարդ Ուսպենսկու ստեղծագործությունների հայտնի կերպար։ Առաջին անգամ հայտնվել է «Քեռի Ֆյոդորը, կատուն և շունը» վիպակում 1973 թվականին։
Ուսպենսկու ստեղծագործությունների հիման վրա ստեղծվել են խորհրդային մուլտֆիլմեր՝ «Քեռի Ֆեոդորը, շունն ու կատուն» («Էկրան», 1975), «Երեքը Պրոստոկվաշինոյից» («Սոյուզմուլտֆիլմ», 1978), «Արձակուրդները Պրոստոկվաշինոյում» (1980) և «Ձմեռը Պրոստոկվաշինոյում» (1984)։ «Երեքը Պրոստոկվաշինոյից» և «Գարունը Պրոստոկվաշինոյում» մուլտֆիլմերում Շարիկին հնչյունավորել է Լև Դուրովը, «Քեռի Ֆեոդորը, շունը և կատուն» մուլտֆիլմում՝ Աննա Գորյունովան։ «Նոր Պրոստոկվաշինո» մուլտսերիալում (2018-2019) Շարիկը խոսում է Գարիկ Սուկաչյովի ձայնով։
Նկարագրություն
Շարիկը սետտեր ցեղատեսակի անտուն, բարեհոգի գյուղական շուն է, որը ձեռք է բերել տեր՝ քեռի Ֆեոդորին, ընկերներ և ապաստան։ Ավելի վաղ նա պահպանել է պրոֆեսոր Իվան Տրոֆիմովիչ Սյոմինի ամառանոցը, որը կազմում էր «Որսորդական-շնային» բառարան։ Այն ժամանակ էլ նա սովորել է խոսել։
Շարիկը լավ շուն է, դաստիարակված, միայն գտնվում էր բարձիթողի վիճակում։ Քեռի Ֆեոդորը որոշում է կարգի բերել նրան և տանում է վարսավիրանոց։ Սակայն այնտեղ հրաժարվել են հարդարել Շարիկի մազերը՝ պատճառաբանելով «շների սրահի» բացակայությամբ։ Այդ ժամանակ միջամտում է հնարամիտ Մատրոսկինը. «Դուք կասեիք, որ դա ոչ թե պարզապես շուն է, այլ ինչ-որ արտիստի կամ ստադիոնի տնօրենի։ Ձեզ վայրկենապես կսպասարկեին... և օծանելիքով կօծեին։  Դրանից հետո վարսահարդարը կտրում է Շարիկի մազերը, լվանում նրա գլուխը և այնքան օծանելիք է փչում, որ նրանից մեկ կիլոմետր հեռվից էլ «Полёт» օծանելիքի հոտ է գալիս։ Շարիկից ստացվում է հիանալի պուդել, որին կարելի է նույնիսկ ցուցահանդես ուղարկել, և նույնիսկ նա իրեն չի ճանաչում հայելու մեջ։
Մշակույթի ստեղծագործություններում
Գոյություն ունեն անեկդոտներ, որոնց հերոսներից է Շարիկը Պրոստոկվաշինոյից ։
2008 թվականի նոյեմբերին Մոսկվայի մարզի Լուխովիցա քաղաքում տեղի է ունեցել փոստատար Պեչկինի հուշարձանի հանդիսավոր բացումը։ Քանդակագործական կոմպոզիցիայի հերոսների թվում են Մատրոսկինը և Շարիկը։ Գրեթե երկու մետր բարձրությամբ բրոնզե կոմպոզիցիան տեղադրվել է տեղական փոստի շենքի դիմաց։ Հուշարձանի հեղինակը Պոլինա Գորբունովան է։
Ուսուցողական գրականության և խաղերի մեջ
1995 թվականին լույս է տեսել «Russian Faces and Voices» գիրքը, որով օտարերկրացի ընթերցողները Պրոստոկվաշինոյում Շարիկի, Մատրոսկինի, Ֆեոդորի և փոստատար Պեչկինի արկածների մասին պատմության միջոցով կարող են ծանոթանալ Ռուսաստանի և ռուսական մշակույթի հետ ։
«Տնտեսագիտություն երեխաների համար» գրքում ուսումնասիրվում է հերոսների կողմից գնված կովի և ստացված կաթի հետ կապված իրավիճակը ։
Քեռի Ֆեոդորի ծնողների նամակի օրինակով ուսումնասիրվում է ռուսերենում ածականների օգտագործումը «Ռուսաց լեզուն դպրոցում» («Русский язык в школе») ամսագրում ։
2006 թվականին լույս է տեսել «Երեքը Պրոստոկվաշինոյից։ Շարիկը այբուբենն է սովորում։ 4-6 տարեկան երեխաների համար» խաղը։
2010 թվականին «Զարգացման ակադեմիա» հրատարակչությունում լույս է տեսել «Սովորում ենք հաշվել Քեռի Ֆեոդորի, Մատրոսկինի և Շարիկի հետ միասին» գիրքը ։
Այլ գրականության մեջ
Նվիրատվությունների և կտակների ձևակերպման իրավաբանական տեղեկագրքում հակադրվում են Մատրոսկին և Շարիկի կերպարները, որտեղ Շարիկը նկարագրվում է որպես օրինավոր քաղաքացի, որ ժամանակին փոխում է անձնագիրը, պահպանում է բոլոր կանոնները և ձևակերպվում է թույլտվություն իր լուսանկարչական զենքի համար, ի տարբերություն Մատրոսկինի, որը որպես փաստաթուղթ ամենուր ներկայացնում է իր թաթերը և պոչը և, ըստ էության, մի բակային կատու է առանց որոշակի բնակության վայրի ։
Կոնստանտին Խարսկիի «Արժեքային կառավարում բիզնեսի համար» կառավարման ձեռնարկում Շարիկն ու Մատրոսկինը հակադրվում են որպես Զգացմունքային և Նյութապաշտ։ Ըստ հեղինակի՝ Մատրոսկինը Շարիկին վերաբերում է որպես անարժեք, տնտեսության մեջ անօգուտ, հետևաբար հիմար երևույթի ։
«Սովորում ենք հաշվապահական հաշվառումը հաշվապահ Իվանովը» ձեռնարկում այն իրավիճակի օրինակով, երբ Շարիկն ու Մատրոսկինը որոշում են վաճառել «ինչ-որ անպետք բան», դիտարկվում է հաշվապահական հաշվեկշռի հաշվումը ։
Արձագանքներ և գրախոսականներ
Արվեստագիտության պետական ինստիտուտի փոխտնօրեն, փիլիսոփայական գիտությունների դոկտոր, պրոֆեսոր Նիկոլայ Խրենովի կարծիքով՝ Շարիկի, Մատրոսկինի և Պեչկինի հարաբերությունները զուրկ են հանդուրժողականությունից։ Յուրաքանչյուրը դժգոհում է նրանից, թե ինչպես է ապրում մերձավորը կամ հարևանը։ Յուրաքանչյուր ոք կարծում է, որ կենցաղի կազմակերպման վերաբերյալ իր պատկերացումներն ամենաճիշտն են։ Բոլոր երեքի մոտ ուժեղ են նահապետական հոգեբանական դրվածքները, «համայնքային» լինելու ներքին պահանջները և, համապատասխանաբար, հակումները։ Առաջին սերիայում Մատրոսկինը, Շարիկը և Պեչկինինը պարզապես չեն սիրում միմյանց։ Երկրորդ սերիայում նրանք անընդհատ կռվում են և վիճում։ Երրորդ սերիայում կատուն և շունը սկզբում ընդհանրապես չեն խոսում իրար հետ։ Եվ նույնիսկ տնտեսությունը նրանց մոտ անկում է ապրում. վառարանը թողնվել է առանց հսկողության, սպասքը ծածկված է սարդոստայնով։ Պրոստոկվաշինոյի մշտական բնակիչները չունեն այն, ինչն այդքան թանկ է Քեռի Ֆյոդորի ընտանիքի համար, այն է՝ այլընտրանքային ժամանցի հնարավորություն և կենսատարածքի երկմասյա կազմակերպում։ Մշտապես համատեղ ապրելու դատապարտված լինելը յուրովի այլասերում է։ Ոչ ոք չի գնահատում մյուսի ներկայությունը՝ մոտ էակի մեջ տեսնելով միայն բացասական որակներ։  Ներդաշնակությունը գալիս է ընտանիքի շրջանակի ընդլայնմամբ տղայի և նրա ծնողների հաշվին, Մատրոսկինը և Շարիկը հաշտվում են այն ժամանակ, երբ Քեռի Ֆեոդորի հետ մեքենան դուրս են բերում ձնակույտերից ։
Նովովասիլևկա (գյուղ, Նովի Բուգի շրջան)
Նովովասիլևկա (Нововасилівка), գյուղ Ուկրաինայի Նիկոլաևի մարզի Նովի Բուգի շրջանում։
2001 թվականի տվյալներով Նովովասիլևկա գյուղում բնակվում էր 19 մարդ։ Բնակավայրը զբաղեցնում է 0,23 կմ²։
Արտաքին հղումներ
Կատեգորիա:Ուկրաինայի Նիկոլաևի մարզի Նովի Բուգի շրջանի բնակավայրեր Կատեգորիա:Ուկրաինայի գյուղեր
Անտառամուտի պատմության և մշակույթի անշարժ հուշարձանների ցանկ (Լոռու մարզ)
Այս հոդվածը ներկայացնում է Լոռու մարզի Անտառամուտ գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից ։ Ցանկում ներառված է ընդամենը 18 հուշարձան (8 միավոր)։
Ծանոթագրություններ
Կատեգորիա:Լոռու մարզի հուշարձանների ցանկեր
Լիլիան, Հալլանդի դքսուհի
Կյանքը
Լիլիանը ծնվել է Ուելսի երկրորդ ամենամեծ քաղաք Սուոնսիում և Ուիլյամ Դևիսի և Գլեդիս Մերի Կուրենի դուստրն էր։ Երիտասարդության տարիներին սկսել է աշխատել որպես մոդել և հայտնվել է Vogue ամսագրի շապիկին։ Նրա ծնողները բաժանվել են, երբ նա 5 տարեկան էր։ Ամուսնալուծությունը պաշտոնապես գրանցվել է 1939 թ․:
1940 - 1945 թթ․ նա ամուսնացած էր բրիտանացի դերասան Իվան Քրեյգի հետ: Երկրորդ համաշխարհային պատերազմի ժամանակ նա աշխատել է գործարանում ՝ ռադիո պատրաստելով թագավորական նավատորմի համար, ինչպես նաև բուժքույր՝ վիրավոր զինվորների հիվանդանոցում::
1943 թ․ նա առաջին անգամ Լոնդոնում հանդիպեց Շվեդիայի արքայազն Բերտիլին՝ Գուստավ VI թագավոր Ադոլֆի և Կոնգոյի Մարգարետի որդուն։ Նրանք կարճ ժամանակ անց սիրահարվեցին` չնայած Լիլիանն ամուսնացած էր Իվանի հետ։ 1945 թ․ ամուսինները բաժանվեց։ Այն բանից հետո, երբ Բերտիլի ավագ եղբայրը՝ արքայազն Գուստավ Ադոլֆը մահացավ 1947 թ․ ՝ թողնելով մեկ տարեկան որդուն, նա հնարավորություն ունեցավ դառնալ շվեդական թագավորության ռեգենտ։ Այդ պատճառով նա որոշեց չամուսնանալ Լիլիանի հետ, քանի որ դա իրենից կխլեր գահը։ Մի քանի տարի նրանք միասին էին ապրում՝ թաքցնելով իրենց հարաբերությունները։ Ապրում էին Ֆրանսիայի հարավում գտնվող Սենտ-Մաքսիմում: Արքայազնի հայրը՝ Գուստավ VI թագավորը, երկար կյանք ունեցավ, և այս ընթացքում Բերտիլի եղբորորդին հասունացավ։ Գուստավ VI թագավորի մահից հետո (1973 թ․) Լիլիանն ու Բերտիլն ամուսնացան։ Հարսանիքը տեղի է ունեցել 1976 թ․դեկտեմբերի 7 -ին։ Այնուամենայնիվ, Բերտիլը շարունակում էր հանդես գալ որպես թագավորի տեղակալ՝ վերջինիս բացակայության ժամանակ։ Նրա կինը դարձավ արքայադուստր Լիլիանը՝ Հալլենդի դքսուհին։ Զույգը սկսեց ապրել սեփական Սուլբակեն վիլլայում։ Բերտիլը մահացել է 1997 թ․ օգոստոսի 30 -ին։ Նա մահացել է կնոջ 82-ամյակին։ 1997-2010 թթ. Արքայադուստր Լիլիանը շարունակել է ներկայացնել Շվեդիան պաշտոնական միջոցառումներին և տոնակատարություններին։ 2000 թ․ նա տպագրեց ինքնակենսագրական գիրք թագավորական արքունիքում կյանքի, ինչպես նաև Բերտիլի հետ ընտանեկան կյանքի մասին։ 2008 թ․ օգոստոսին արքայադուստրը ընկավ իր տանը և կողը կոտրեց։ Նմանատիպ միջադեպ կրկնվեց 2009 թ․ փետրվարին։ Հունիսի 3-ին, 2010 թ., հայտարարվեց, որ Արքայադուստր Լիլիան հիվանդ է Ալցհեյմերի հիվանդությամբ և այլևս չէր կարող կատարել հանրային պարտականությունները։
Արքայադուստր Լիլիանը մահացել է 2013 թվականի մարտի 10 -ին Ստոկհոլմում։ Մահվան պահին նա Շվեդիայի թագավորական ընտանիքի և Եվրոպայի արքայական ընտանիքի ամենատարեց անդամն էր։
Ի պատիվ արքայադուստր Լիլիանի՝ որպես երկրորդ անուն տրվեց արքայադուստր Մադլենի դստերը, ով ծնվել է 2014 թ․ փետրվարի 20 -ին։ Նրա ամբողջական անունն է Լեոնոր Լիլիան Մարիա ։
Հղումներ
Կատեգորիա:«Իտալիայի Հանրապետությանը մատուցած ծառայությունների համար» շքանշանի մեծ խաչի ասպետներ Կատեգորիա:Շվեդիայում թաղվածներ Կատեգորիա:Ստոկհոլմ քաղաքում մահացածներ Կատեգորիա:Անձինք այբբենական կարգով Կատեգորիա:2013 մահեր Կատեգորիա:Մարտի 10 մահեր Կատեգորիա:1915 ծնունդներ Կատեգորիա:Օգոստոսի 30 ծնունդներ
Մուշեղ Իշխանի անվան թիվ 5 հիմնական դպրոց
Երևանի Մուշեղ Իշխանի անվան թիվ 5 հիմնական դպրոց, հանրակրթական դպրոց Երևանի Կենտրոն վարչական շրջանում։
Պատմություն
Դպրոցը հիմնադրվել է 1937 թվականին, դպրոցի շենքը կառուցվել է 1938 թվականին Երևանի Կոնդ թաղամասում։ Դպրոցն ի սկզբանե կոչվել է Բերիայի անունով, իսկ 1953 թվականին՝ նրա մահից հետո, անվանափոխվել է և կոչվել հայ գրականության պրոլետարական գրական հոսանքը սկզբնավորողներից մեկի` Հակոբ Հակոբյանի անունով։ Դպրոցը սկզբում եղել է օրիորդաց վարժարան, 1941 թվականին ժամանակավորապես իր հարկի տակ է ընդունել Մեծ հայրենական պատերազմի վիրավոր զինվորներին։ Բազմաթիվ անգամներ դպրոցն իր հարկի տակ է ընդունել Շևչենկոյի անվան դպրոցի և թիվ 58 դպրոցի սաներին, որոնք տեղավորվել են դպրոցի երրորդ հարկում։ Թիվ 58 դպրոցը հիմնադրվել է 1953 թվականից, սակայն աշխատել է 1977-1978 ուսումնական տարվանից։ 1991 թվականի հոկտեմբերի 1-ին թիվ 58 դպրոցն անվանակոչվել է Մուշեղ Իշխանի անվան ճեմարան։ 1992 թվականին Մուշեղ Իշխանի անվան թիվ 58 և Հ. Հակոբյանի անվան թիվ 5 դպրոցները միավորվել են մեկ անվան հարկի տակ` կրելով բանաստեղծ Մուշեղ Իշխանի անունը ։ 2013 թվականին վերանվանվել է Մուշեղ Իշխանի անվան թիվ 5 հիմնական դպրոց։ Աշխատում է միահերթ, հնգօրյա աշխատանքային ռեժիմով։ Դպրոցի գրադարանային ֆոնդը կազմում է մոտ 4000 միավոր (առանց դասագրքերի) ։
Արտաքին հղումներ
Կատեգորիա:Երևանի դպրոցներ Կատեգորիա:1937 հիմնադրումներ Երևանում Կատեգորիա:1937 հիմնադրված կրթական հաստատություններ
Վեսիանա
Վեսիանա  (իսպ.՝ Veciana), մունիցիպալիտետ Իսպանիայում` Բարսելոնա պրովինցիայում (Կատալոնիա ինքնավար համայնքում)։ Մունիցիպալիտետը գտնվում է Էլ Անոյա շրջանում։ Զբաղեցնում է 38,89 կմ2 տարածք։ Բնակչությունը` 173 մարդ (2010 թվականի տվյալներով)։
Ծանոթագրություններ
Կատեգորիա:Իսպանիայի բնակավայրեր Կատեգորիա:Իսպանիայի քաղաքներ
Պոնտե ին Վալտելինա
Պոնտե ին Վալտելինա (Ponte in Valtellina), կոմունա Իտալիայում՝ Լոմբարդիա մարզի Սոնդրիո գավառում ։ Սահմանակից է Կաստելո դել'Ակվա, Կյուրո, Մոնտանիա ին Վալտելինա, Պիատեդա, Տելիո, Տրեզիվիո, Վալբոնդիոնե համայնքներին ։ Բնակչության թվաքանակը 2014 թվականի տվյալներով եղել է 2.327, բնակչության խտությունը կազմել է 33 մարդ/կմ²։ Զբաղեցնում է 69 կմ² տարածք։ Փոստային ինդեքս՝ 23026, հեռախոսային կոդ՝ 0342։
Ժողովրդագրություն
'''Բնակչության թվաքանակի փոփոխությունները.
Գենոֆոնդ
Գենոֆոնդը պոպուլյացիոն գենետիկայի հասկացություն է, որը նկարագրում է որոշակի պոպուլյացիայի գենային վարիացիաների (ճեմուղի) ամբողջությունը։ Պոպուլյացիան ունի բոլոր վարիացիաները, շրջապատող միջավայրին հարմարվելու համար։ Կարելի է նաև խոսել գենոֆոնդի միասնական տեսակի մասին, քանի որ տարբեր պոպուլյացիաների միջև տեղի է ունենում գեների փոխանակում։ Եթե ողջ պոպուլյացիայում գոյություն ունի որոշակի գենի ընդամենե մեկ ալլել, ապա այդ գենի տարբերակների վերաբերյալ պոպուլյացիան կոչվում է միամորֆ։ Մի քանի գեների տարբեր գեների տարբերակների առկայության դեպքում կոչվում է պոլիմորֆ։ Եթե ուսումնասիրվող տեսակը պարունակում է ավելի քան մեկ քրոմոսոմ, ապա տարբեր ալլելների քանակը կարող է գերազանցել օրգանիզմների քանակը։ Սակայն դեպքերի մեծամասնությունում ալլելների քանակը ավելի քիչ է։ Ուժեղ ինբրիդինգի դեպքում հաճախ առաջանում են մենոմորֆ պոպուլյացիաներ, շատ գեներից ընդամենը մեկ ալլելի հետ։ Գենոֆոնդի ծավալի ցուցանիշներից մեկը հանդիսանում է պոպուլյացիայի էֆեկտիվ մեծությունը։ Քրոմոսոմների դիպլոիդ համախումբ ունեցող պոպուլյացիայի մարդկանց մոտ կարող է լինել մեկ գենի մաքսիմում 2 ալլել, այսինքն N_{e} <= 2 * N պոպուլյացիայի մեծության։ Այս դեպքում սեռական քրոմոսոմները բացառվում են։ Ողջ պոպուլյացիայի ալլելները իդեալական դեպքում բաշխված են Խարդի Վայնբերգի օրենքով։ Ավելի խոշոր գենոֆոնդը առանձին գեների տարբեր տարբերակներով բերում է ժառանգության լավագույն հարմարեցմանը փոփոխվող շրջապատող միջավայրին։ Ալլելների բազմազանությունը թույլ է տալիս հարմարվել փոփոխություններին բավականին արագ, եթե համապատասխան ալլելներն արդեն առկա են։ Այդ գործընթացը համեմատաբար ավելի դանդաղ է, եթե ալլելները պետք է ի հայտ գան մուտացիայի արդյունքում։ Համենայն դեպս չփոփոխվող շրջապատող միջավայրում ալլելի քիչ քանակությունը կարող է ավելի շահավետ լինել, որպեսզի սեռական բազմացման դեպքում չառաջանան ալլելի անբարենպաստ կոմբինացիաներ։
Գործնական կիրառություններ գյուղատնտեսության մեջ
Նոր տեսակների ներմուծումը հիբրիտացման ճանապարհով հնարավոր է հեռացնել անբարենպաստ գեները գենոֆոնդից։ Տեսակների նոր գեների խաչասերումը կարող է ավելացնել գենոֆոնդի ծավալը։
Կատեգորիա:Էկոլոգիա Կատեգորիա:Էվոլյուցիոն կենսաբանություն
Ֆեդորովկա (գյուղ, Ուֆիմսկի շրջան)
Ֆեդորովկա (Федоровка, Федоровка), գյուղ Ռուսաստանի Բաշկորտոստան հանրապետության Ուֆիմսկի շրջանի կազմում։
Բնակչությունը 2009 թվականին գրանցված տվյալներով կազմում էր 39 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Ուֆիմսկի շրջանի բնակավայրեր
Բժշկարան ձիո և առհասարակ գրաստնո
«Բժշկարան ձիո և առհասարակ գրաստնո», 14-րդ դարի ձեռագիր՝ անասնաբուժության և մասնավորապես ձիաբուժության մասին։
Պատմություն
Կազմել է ասորի բժիշկ Ֆարաջը՝ գրիչ Թորոս քահանայի օժանդակությամբ՝ արաբական աղբյուրների հիման վրա՝ Կիլիկյան Հայաստանի մայրաքաղաք Սսում՝ Սմբատ (1296-1298) արքայի հրամանով։ Բայց հայերեն ձեռագիրը բնագրի նույնական թարգմանությունը չէ, այլ նմանօրինակ տարբեր աղբյուրներից կազմված համառոտ ձեռնարկ։
Տպագրվել է 1980 թվականին Երևանում՝ Բ. Չուգասզյանի աշխատասիրությամբ։ Բաղկացած է ներածությունից, բուն տեքստից (բնագրային մի քանի նկարներով), հավելվածից, մատենակից բառարանից, ունի ռուսերեն ամփոփում, բնագրում հիշատակվող հիվանդությունների ու դեղերի ցանկեր։
Ձեռագիրը դեռևս 1906 թվականին Թավրիզում նկարագրել է Հ. Աճառյանը։ 1971 թվականին (մինչ այդ համարվել է կորած) այն հայտնաբերվել է լոսանջելեսաբնակ Զարեհ Սարաջյանի մոտ։ Լեզուն հարուստ է բազմաթիվ նոր բառերով, բառաբարդություններով, անասնաբուժական տերմիններով և բուսանուններով։
«Բժշկարան ձիոյ....»-ի հայերեն թարգմանությունը վկայում է, որ միջնադարում Հայաստանի անասնաբույժները ծանոթ են եղել Հին Արևելքի անասնաբուժական նվաճումներին և օգտվել դրանցից։
Կատեգորիա:Հայկական ձեռագրեր
Վորոնեժի մարզ
Վորոնեժի մարզ (Воронежская область), մարզ Ռուսաստանի կազմում, Ռուսաստանի Դաշնության վարչական միավոր։ Մայրաքաղաքն է Վորոնեժ քաղաքը։